Y-vezano nasljeđivanje

]]

**Y–vezano nasljeđivanje**  odnosno **holandrične – kompletno Y–vezane osobine** (starogrčki  ὅλος – *hólos*, sve + ἀνδρός – *andrós* = mužjak, muškarac), imaju osobine koje proizvode geni koji se nalaze na hromosomu Y. To je oblik spolno vezanog nasljeđivanja. mogu imati isključivo muškarci ili “interseksi” (sa najmanje jednim Y–gonosomom). Relativno je mali broj ovakvih gena. Pored toga, jedan region Y-a ima homologni segment na X–hromosomu. Zbog te regionalne diploidije, geni koji su locirani na tim dijelovima se ponašaju kao i autosomni, a odgovarajući segmenti se označavaju kao pseudoautosomne regije (PAR). Pouzdano Y–vezana obilježja su veoma rijetka. Jedan od najbolje istraženih holandričnih gena je SRY, ranije označavan kao TDF (“testis determining factor”). Iako je presudni determinator muškog spola, njegova funkcija nije dovoljno razjašnjena. Misli se da djeluje zajedno sa nizom autosomnih gena (kao što su SOX9 i DAX1). Više holandričnih gena su značajni za mušku fertilnost (AZF–geni, tj.“azoospermic factor”). U toj skupini su i RMB (*RNA–binding motif*) i DAZ. 

Pored esencijalne genetičke determinacije muškog spola, kao holandrične fenotipske oznake najčešće se pominju: hipertrihoza ušnih školjki, opnom spojeni nožni prsti, keratodermija (orožnjala oštećenja) dlanova i stopala, fenomen koji je poznat pod nazivom “čovjek dikobraz” (*ichthyosis histrix gravior*) i tumor–gen koji je odgovoran za gonadoblastom. U novije vrijeme, međutim, holandrična priroda kontrole a hipertrihoze ušne škpljke dovodi se u pitanje jer se vjeruje da se ovdje radi o X–vezanom spolno ograničenom svojstvu (koje se javlja isključivo kod muškaraca).

Novija istraživanja su pokazala da se na Y-hromosomu nalaze i slijedeći genetički determinatori:
*Acetilserotonin metiltransferaza (ASMTY)
*Testis-specifični protein (TSPY)
*Receptor interleukina-3 (IL3RAY) 
*Spolno determinirajući region (SRY)
*Testis-determinirajući factor (TDF)
*Protein cinkovog prsta ZFY)
*Y-vezana protein kinaza (PRKY)
*Amelogenin (AMGL)
*Granulocitno-makrofagni receptor faktora stimulacije kolonija, alfa podjedinica na Y hromosomu (CSF2RY)
*Adenin-nukleotidni translokator-3 Y hromosoma (ANT3Y)
*Gen za ćelavost (SOX21)
*Faktor-2  azoospermije
*Osnovni protein na Y (BPY2)
*Faktor-1 azoospermije (AZF1)
*Faktor delecije  spermatogeneze u azospermiji (DAZ)
*RNK-vezujući  proteinski motiv na Y, familija 1, član A1 (RBM1)
*RNK-vezujući protein-2  (RBM2)
*Sveprisutno transkribirani TPR gen  na Y (UTY)
*Ubikvitin-specifična peptidatza 9 (USP9Y)
*Y-vezani amelogenin (AMELY)

U pseudoautosomalnim regionima pouzdano je identificirano 12 gena, među kojima su i već pomenuti SRY (kome odgovara X–hromosomska varijanta SOX3), te SHOX (kontrolira osteogenezu) i RPS4Y (koji kodira ribosomni protein). Pored esencijalne genetičke determinacije muškog spola, kao holandrične fenotipske oznake najčešće se pominju: hipertrihoza ušnih školjki, opnom spojeni nožni prsti, keratodermija (orožnjala oštećenja) dlanova i stopala, fenomen koji je poznat pod nazivom “čovjek dikobraz” (ichthyosis histrix gravior) i tumor–gen koji je odgovoran za gonadoblastom. U novije vrijeme, međutim, holandrična priroda kontrole aurikularne hipertrihoze se dovodi u pitanje jer se vjeruje da se ovdje radi o X–vezanom spolno ograničenom svojstvu (koje se javlja isključivo kod muškaraca).

Holandrične osobine su relativno jednostavno prepoznatljive. U mogućim genealoškim analizama, međutim, posebnu pažnju treba usmjeriti na njihovo diferenciranje od rijetkih X–vezanih obilježja.

*Aficirani su samo muškarci.
*Ovakve osobine redovno nasljeđuju svi sinovi aficiranog oca.
*Neaficirani muškarac ne može imati aficirano (muško) potomstvo.
*Interakcija alelnih Y–vezanih gena može se uočavati samo u (zanemarljivo rijetkim) primjerima numeričkih Y–gonosomopatija (sa dva ili više Y–hromosoma) – praćenih “svježim” mutacijama posmatranog gena.

Y&nbsp;vezanost može biti teško otkriti. To je dijelom zato što je Y hromosom mali i sadrži manje gena od autosomskih hromozoma ili hromosoma X. Procjenjuje se da sadrži oko 200 gena. Ranije se smatralo da je ljudski Y&nbsp;hromosom malo važan;. Iako Y-hromosom određuje spol kod ljudi i nekih drugih vrsta, nemaju svi njegovi geni ulogu u određivanju spola. Y-hromosom općenito (cijelom dužinom) ne prolazi kroz rekombinaciju i samo male regije koje se nazivaju pseudoautosomne regije pokazuju rekombinaciju. Većina Y-hromosomskih gena koji se ne rekombinuju nalaze se u "regiji koja se ne rekombinuje".

Da bi se osobina smatrala Y-vezanom,  mora  imati ove karakteristike:

* javlja se samo kod muškaraca
* pojavljuje se kod svih sinova muškaraca koji pokazuju tu osobinu
* odsutna je kod kćeri nositeljica gena; umjesto toga kćeri koje su fenotipski normalne i nemaju aficirano potomstvo.

Ove kriterije postavio je pionir ski istraživač Y-vezanosti, Curt Stern. Stern je u svom radu opisao gene za koje je sumnjao da su Y-vezani. Geni za dlakavost ušnih školjki su primjer gena koji se nekada smatrao Y-vezanim kod ljudi; međutim, ta hipoteza je diskreditovana. Zbog napretka u DNK sekvenciranju, Y-vezanost je sve lakše odrediti i dokazati. Y-hromosom je gotovo u potpunosti mapiran, otkrivajući mnoge Y-vezane osobine.

Y-vezanost je slična, ali se razlikuje od X vezanih gena; iako su oba oblika spolno vezani, X-vezanost može biti i genetički vezana i spolno vezana, dok Y-vezanost može biti samo genetički-vezana. To je zato što muške ćelije imaju samo jednu kopiju Y-hromosoma. X-hromosomi imaju dvije kopije, po jednu od svakog roditelja što dozvoljava rekombinaciju. X hromosom sadrži više gena i znatno je veći.

Neke navodno Y-vezane osobine nisu potvrđene. Jedan primjer je oštećenje sluha. Oštećenje sluha je praćeno u jednoj specifičnoj porodici i u sedam generacija svi muškarci su bili pogođeni ovom osobinom. Međutim, javlja se rijetko i ne u potpunosti.

Delecije Y-hromosoma su čest genetički uzrok muške neplodnosti.

## Životinje
### Akvarijske ribice
Kod gupija, Y-vezani geni pomažu u određivanju spola. To se indirektno postiže osobinama koje omogućavaju gupiju da izgleda privlačnije za budućeg partnera. Pokazalo se da su ove osobine na Y-hromosomu i da su stoga Y-vezane. Also in guppies, it appears that the four measures of sexual activity is Y-linked.

### Pacovi
Hipertenzija ili visoki krvni pritisak, izgleda da je Y-vezana kod hipertenzivnog pacova. [Jedan lokus je bio autosoman. Međutim, činilo se da je druga komponenta Y-vezana. To se održalo kroz treću generaciju pacova. Muški potomci s hipertenzivnim ocem imali su značajno viši krvni pritisak od muških potomaka s hipertenzivnom majkom, što ukazuje da je komponenta osobine Y-vezana. Rezultati nisu bili isti kod ženki kao i kod mužjaka, što dalje ukazuje na Y-komponentu.

## Dlakavost ušne školjke 
Smatralo se da su dlakave uši osobina vezana za Y-hromosom, ali je to opovrgnuto.
*ASMTY (acetilserotonin-metiltransferaza),
*TSPY (protein specifičan za testise),
*IL3RAY (receptor interleukina-3),
*SRY (regija koja određuje spol),
*ZFY (protein cinkovog prsta),
*PRKY (protein-kinaza, Y-vezana),
*AMGL (amelogenin),
*ANT3Y (adenin-nukleotidni translokator-3 na Y),
*AZF2 (faktor azoospermije 2),
*BPY2 (osnovni Y hromosomski protein),
*AZF1 (faktor azoospermije 1),
*DAZ (spermatogeni deletirani u azoospermiji),
*RBM1 (motiv proteina koji se vezuje za RNK, Y hromosom, porodica 1, član A1),
*RBM2 (protein 2 motiva koji se vezuje za RNK), i
*UTY (sveprisutno transkribovani TPR gen na Y hromosomu).
*USP9Y
*AMELY

## Također pogledajte 
*Vezani geni
*Spolno vezane osobine
*Hromosom X
*Hromosom Y

## Reference
## Vanjskik linkovi
* Y-linked Genetic Diseases at wrongdiagnosis.com
* http://learn.genetics.utah.edu/content/pigeons/sexlinkage/
* http://www.livestrong.com/article/74388-y-linked-genetic-diseases/
* http://www.medicinenet.com/script/main/art.asp?articlekey=15729 
* https://www.ncbi.nlm.nih.gov/books/NBK22266/#A296
* http://learn.genetics.utah.edu/content/pigeons/geneticlinkage/

±

Kategorija:Genetika
Kategorija:Klasična genetika